Diit 75
Lär naath Kuoth tɛ̈th lɔaac
(Dit tuarä A-thap)
1
Bakɔ ji̱ la̱r tɛ̈th lɔc lö Kuoth,
bakɔ ji̱ la̱r tɛ̈th lɔaac,
kɛ ɣöö te ciötdu thiäkä.
Kä bi naath lätku tin ga̱ykɛ
naath lat.
2
Ce̱tnikɛ gua̱th ëë cä lat
ɣän bä luk kɛ cuɔ̱ɔ̱ŋ.
3
Kä mëë lathɛ piny kɛnɛ
ji̱kɛ diaal,
ɛ ɣän ɛ nëë rɔm cuɔ̱ɔ̱ŋkɛ piny.
4
Kä cua̱ gua̱n liakä jiök i̱,
“/Cu rɔ liak,”
kä cua̱ gua̱n nyuɔɔni jiök i̱,
“Cu buɔ̱mdu nyoth,
5
/Cu buɔ̱mdu kap ni nhial,
kiɛ /cu ruac kɛ buɔ̱m wecdu.”
6
Thilɛ raan kä käny ca̱ŋ
kiɛ kä kony ca̱ŋ,
kiɛ rɛy dɔaar mi bi raan luk.
7
Ɛ Kuoth bi naath luk ɔ,
ɛ jɛn no̱o̱ŋ raan piny ɔ kä
kapɛ ram in dɔ̱ŋ nhial.
8
Kä tet Kuɔth Nhial
te liɛɛr thi̱n,
thieŋɛ kɛ kɔaŋ mi ca liɔm
kɛ wal tin kɔp.
Kä bɛ tha̱a̱ŋdɛ tith,
kä bi ji̱ dueeri wec muɔ̱ɔ̱n
diaal ɛ math
amäni nuɔ̱ɔ̱rɛ.
9
Duundɛ ɣöö bä tekɛ tɛ̈th lɔaac
ɛ thil pek,
bä Kuoth Je-kɔb puany kɛ dit.
10
Ɣän bä buɔ̱m ji̱ nyuɔɔni woc,
duundɛ ɣöö bä ji̱ cuŋni
kap nhial.
